Държавен вестник, бр. 62, 2022 г., стр. 182

СТР.  182	
Д Ъ Р Ж А В Е Н  В Е С Т Н И К 	
БРОЙ  62
„(2) Операторът на електропреносната 
мрежа създава процедура за прехвърляне, 
чрез която възможно най-бързо и при всички 
случаи в рамките на три часа се преместват 
функциите от основния диспечерски център 
към резервния диспечерски център, в случай 
че основният диспечерски център не е в със­
тояние да изпълнява функциите си. За целта 
се оборудва географски отделен резервен 
диспечерски център на място, отдалечено от 
основния.“
§ 92. Член 136 се изменя така:
„Чл. 136. Подстанциите със системно зна­
чение и определени като съществени за про­
цедурите от плана за възстановяване трябва 
да бъдат снабдени с автономни източници 
на захранване, които във всеки случай на 
отпадане на първичното електрозахранване 
да осигуряват възможност за изпълнение на 
оперативни превключвания и работата на 
защитните, телемеханичните и комуникаци­
онните устройства в продължение на поне 
24 часа.“
§ 93. Член 137 се изменя така:
„Чл. 137. Процедурата за повторно подаване 
на електрическа енергия от плана за възстано­
вяване съдържа набор от мерки, позволяващи 
на оператора на електропреносната мрежа 
да прилага:
1. стратегия за низходящо повторно подава­
не на електрическа енергия, представляваща 
възстановяване чрез помощ от съседни елек­
троенергийни системи;
2. стратегия за възходящо повторно подава­
не на електрическа енергия, представляваща 
възстановяване чрез използване на местни 
стартови източници с възможност за черен 
старт и изграждане на енергийни коридори, 
работа в островен режим, управление на на­
прежението и честотата, ресинхронизиране 
на районите в островен режим и енергийните 
коридори.“
§ 94. Член 138 се изменя така:
„Чл. 138. Всеки оператор на електроразпре­
делителна мрежа и значителен потребител, 
както и всеки доставчик на услуги за възста­
новяване, изпълнява без ненужно забавяне 
инструкциите от плана за възстановяване, 
издадени от оператора на електропреносната 
мрежа в съответствие с процедурите на плана 
за възстановяване.“
§ 95. В чл. 139, ал. 2 думите „електро­
енергийният системен оператор“ се заменят 
с „операторът на електропреносната мрежа“, 
а думите „преносната мрежа“ се заменят с 
„електропреносната мрежа“.
§ 96. Член 141 се изменя така:
„Чл. 141. (1) Поне веднъж на пет години 
операторът на електропреносната мрежа 
преразглежда мерките от своя план за въз­
становяване и оценява неговата ефективност 
въз основа на изпитания чрез компютърна 
симулация, като използва данни от опера­
торите на електроразпределителни мрежи и 
модулите за производство на електрическа 
енергия, участващи в плана. 
(2) Изпитанията чрез компютърна симу­
лация включват поне:
1. последователността на възстановяване­
то на електроснабдяването от модулите за 
производство на електрическа енергия със 
способности за пускане без външно захран­
ване или за експлоатация в островен режим;
2. захранването на собствените нужди на 
основните термични модули за производство 
на електрическа енергия;
3. процеса на повторно включване на 
товара; 
4. процеса за ресинхронизиране на мрежите 
в островен режим.
(3) Операторът на електропреносната 
мрежа преразглежда мерките от своя план 
за възстановяване при:
1. промяна в конфигурацията на електро­
преносната мрежа, касаеща изграждането на 
коридорите за възстановяване;
2. промяна в състава на модулите за про­
изводство на електрическа енергия, участващи 
в плана;
3. присъединяване на значителни потре­
бители с висок приоритет към електропре­
носната мрежа.
(4) При необходимост операторът на елек­
тропреносната мрежа може да измени плана 
за възстановяване.“
§ 97. В чл. 142 се правят следните измене­
ния и допълнения:
1. Думата „обучение“ се заменя с „обучени­
ето“, а след думите „плана за възстановяване“ 
се добавя „протича по следния начин“.
2. Точка 2 се изменя така:
„2. операторът на електропреносната мрежа 
проверява чрез симулация, офлайн изчисления 
или на практика всеки един от енергийните 
коридори до приоритетните електрически 
централи;“.
3. Точка 3 се изменя така:
„3. при необходимост операторът на елек­
тропреносната мрежа провежда системни 
изпитания за практическа проверка на ава­
рийни коридори или части от тях, за провер­
ка функционалността на дадено оборудване 
или за обучение на оперативния персонал 
на енергийните обекти, електропреносната и 
електроразпределителните мрежи;“.
4. Точка 4 се изменя така:
„4. операторът на електропреносната мре­
жа, операторите на електроразпределителните 
мрежи и оперативният персонал на енергий­
ните обекти носят отговорност за обучението 
на собствения си оперативен персонал по 
плана за възстановяване на електроенергий­
ната система.“
§ 98. В чл. 143 се правят следните измене­
ния и допълнения:
1. В т. 3 буква „а“ се изменя така:
„а) Министерството на енергетиката и 
комисията;“.
2. В т. 4 буква „а“ се изменя така:
„а) Министерството на енергетиката и 
комисията;“.